એક કથા અનુસાર જૂના જમાનામાં સિદ્ધપુર પુરાણ પ્રસિદ્ધ ‘શ્રીસ્થળ’ કહેવાતું. એનો મહિમા ઘણો મોટો હતો. તે યાત્રાધામ કહેવાતું. એક કથા મુજબ સિદ્ધપુરમાં વહેતી સરસ્વતી નદીમાં દેવો સ્નાન કરવા માટે આવતા. એક વાર ઉમા-મહેશ શ્રીસ્થળમાં સ્નાન કરવા માટે નિસર્યાં. શ્રીસ્થળની શોભા, પવિત્રતા, રમણિયતા અને અહીંની પ્રજાનો ભક્તિભાવ નિહાળી વસવાટ માટે ઉત્તમ સ્થળ જણાવ્યું. આ પ્રદેશમાં જ વસવાટ કરવા માટે શિવજી સમક્ષ પાર્વતીજીએ પ્રસ્તાવ રજૂ કર્યો.